section_heading: Život i djelo
paragraph_text: Studij medicine je otpočeo 1859. god., a preselio se u Pariz 1862. god. gdje je nastavio studije. Tu je upoznao Renoira i Sisleya koji su ga privukli impresionističkom slikarstvu. Nakon što je pao na medicinskom ispitu 1864. god., posvetio se samo slikarstvu. Njegovi bliski prijatelji bili su Claude Monet, Alfred Sisley i Édouard Manet. Bazille je bio iznimno darežljiv prema svojim siromašnim kolegama i često im je ustupao prostor u svom ateljeu, pa čak i boje za slikanje. Sa samo 23 godine naslikao je nekoliko svojih najboljih slika kao što su Roza haljina (portret njegove rodice Thérèse des Hours ispred osunčanog pejzaža iz oko 1864., Musée d'Orsay, Pariz<ref>Rosenblum, 1989., str. 225) ili njegova najpoznatija slika, Obiteljski skup iz 1867. – 1868. (Musée d'Orsay, Pariz).